สรุปภาวะหุ้นน้ำมันทองค่าเงินต่างประเทศ
ดาวโจนส์ปิดดีดตัวขึ้นเล็กน้อยเคลื่อนไหวในแดนบวกและแดนลบสลับกันหลังการเปิดเผยข้อมูลเศรษฐกิจสหรัฐ นักลงทุนระวังการซื้อขายก่อนรับทราบมาตรการผ่อนคลายทางการเงิน
1 พ.ย. 2553

ดาวโจนส์ปิดดีดตัวขึ้นเล็กน้อยเคลื่อนไหวในแดนบวกและแดนลบสลับกันหลังการเปิดเผยข้อมูลเศรษฐกิจสหรัฐ นักลงทุนระวังการซื้อขายก่อนรับทราบมาตรการผ่อนคลายทางการเงิน 
ดัชนีดาวโจนส์ปิดเมื่อวันศุกร์ ปรับตัวขึ้น 4.54 จุด หรือ 0.1% ปิดที่ 11,118.49 จุด ดัชนี S&amp;P 500 ขยับลง 0.52 จุด หรือ 0.1% ปิดที่ 1,183.26 จุด และดัชนี Nasdaq ขยับขึ้น 0.04 จุด ปิดที่ 2,507.41 จุด
ดัชนี FTSE 100 ปิดปรับตัวลง 2.73 จุด หรือ 0.05% แตะที่ 5,675.16 จุด
สัญญาน้ำมันดิบไนแม็กซ์ ส่งมอบเดือนธ.ค.ปรับตัวลง 75 เซนต์ หรือ 0.9% ปิดที่ 81.43 ดอลลาร์/บาร์เรล หลังจากเคลื่อนตัวในช่วง 80.56-82.12 ดอลลาร์
สัญญาทองคำโคแม็กซ์ ส่งมอบเดือนธ.ค.พุ่งขึ้น 15.10 ดอลลาร์ หรือ 1.11% ปิดที่ 1,357.60 ดอลลาร์/ออนซ์ หลังจากเคลื่อนตัวในช่วง 1,335.20 - 1,359.70 ดอลลาร์
ค่าเงินดอลลาร์สหรัฐปรับตัวลง 0.59% แตะที่ระดับ 80.520 เยน จากระดับ 81.000 ในวันพฤหัสบดี และอ่อนค่าลง 0.19% แตะที่ 1.0187 ดอลลาร์แคนาดา จากระดับ 1.0206 ดอลลาร์แคนาดา แต่ขยับขึ้น 0.05% แตะ 0.9834 ฟรังค์สวิส จากระดับ 0.9829 ฟรังค์สวิส
ค่าเงินยูโรอ่อนค่าลง 0.15% ที่ระดับ 1.3910 ดอลลาร์สหรัฐ จากระดับของวันพฤหัสบดีที่ 1.3931 ดอลลาร์สหรัฐ และร่วงลง 0.72% แตะที่ 112.01 เยน จากระดับ 112.82 เยนในวันพฤหัสบดี